
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1000 


1 Αυγούστου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χορήγηση ειδικής παροχής του άρθρου 14 του Ν. 
3016/2002 στους υπαλλήλους του Υπουργείου 

Εξωτερικών. 1 

Συμπλήρωση των 2040344/6250//0025/6.7.1995 και 
2010450/1551/0025/1.6.1998 αποφάσεων παρο¬ 
χής της εγγύησης του Δημοσίου για τη χορήγηση 
δανείων προς αποκατάσταση των ζημιών από το 
σεισμό της 13ης Μάίου 1995 στους Νομούς Γρεβε- 

νών και Κοζάνης. 2 

Ανάθεση αρμοδιοτήτων Υπουργού Εθνικής Άμυνας 
στον Υφυπουργό Εθνικής Άμυνας Αάζαρο Αωτίδη. 3 
Αντικατάσταση των εδαφίων α' και β' της παραγράφου 
1 γτης Φ.410/47/4388/17.6.1994 απόφασης Υπουρ¬ 


γείου Εθνικής Άμυνας. 4 

Προσδιορισμός ειδικού τέλους άρθρου 40 παρ. 3 

εδάφ. (γ) του Ν. 2773/1999 για το έτος 2002 . 5 

Καθορισμός αριθμού προσώπων που θα απασχολη¬ 
θούν με σύμβαση μίσθωσης έργου στην Ελληνική 

Αστυνομία. 6 

Καθορισμός αριθμού προσώπων που θα απασχολη¬ 
θούν με σύμβαση μίσθωσης έργου στην Ελληνική 

Αστυνομία. 7 

Έγκριση του Οργανισμού Εσωτερικής Υπηρεσίας του 
Δημοτικού Αθλητικού Κέντρου Νεότητας Ξυλοκά¬ 
στρου Ν. Κορινθίας. 8 


ΑΠΟΦΑΣΕΙ Σ 

Αριθ. Α.Π. 2/38636/0022 (1) 

Χορήγηση ειδικής παροχής του άρθρου 14του Ν. 3016/ 
2002 στους υπαλλήλους του Υπουργείου Εξωτερικών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις». 


2. Τις διατάξεις του άρθρου 1 του Ν. 3029/2002 «Με¬ 
ταρρύθμιση συστήματος κοινωνικής ασφάλισης», σύμ¬ 
φωνα με τις οποίες η εν λόγω παροχή λαμβάνεται υπόψη 
από 1.1.2003 στη βάση υπολογισμού της σύνταξης. 

3. Την 1100383/1330/0006Α/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών». 

4. Το γεγονός ότι η παροχή του άρθρου 14 του Ν. 
3016/02 καταβάλλεται σε όσους υπαλλήλους του Δημο¬ 
σίου και των ΝΠΔΔ δεν λαμβάνουν άλλου είδους πρόσθε¬ 
τες μισθολογικές παροχές. 

5. Το γεγονός ότι από την απόφαση αυτή προκαλείται 
δαπάνη που βαρύνει τον κρατικό προϋπολογισμό ΚΑΕ 
0267, 0367 και ανέρχεται στο ποσό των δύο εκατομμυ¬ 
ρίων οκτακόσιων τριάντα τριών χιλιάδων επτακοσίων 
εβδομήντα έξι (2.833.776) ευρώ περίπου, για το έτος 2002 
και τριών εκατομμυρίων επτακοσίων εβδομήντα οκτώ χι¬ 
λιάδων τριακοσίων εξήντα οκτώ (3.778.368) ευρώ, για τα 
επόμενα έτη, αποφασίζουμε: 

1. Χορηγείται μηνιαία ειδική παροχή : 

α. στους υπαλλήλους του Υπουργείου Εξωτερικών, μό¬ 
νιμους και με σύμβαση εργασίας ιδιωτικού δικαίου, των 
οποίων οι αποδοχές διέπονται από τις διατάξεις του Ν. 
2470/1997 

β. στους αποσπασμένους από άλλα υπουργεία, ΟΤΑ ή 
λοιπά ΝΠΔΔ. 

2. Το ύψος της ειδικής παροχής ορίζεται σε 88 Ευρώ 
από 1.1.2002, και σε 176 Ευρώ από 1.7.2002. 

3. Η ειδική παροχή συμψηφίζεται με οποιεσδήποτε άλ¬ 
λες παροχές, επιδόματα και αποζημιώσεις, εκτός των κα- 
ταβαλλομένων από συμμετοχή σε συλλογικά όργανα 
αποζημιώσεων, που λαμβάνουν οι δικαιούχοι αυτής, ανε¬ 
ξάρτητα από την πηγή που καταβάλλονται. 

4. Οσοι υπάλληλοι είναι αποσπασμένοι εντός ή εκτός 
του Υπουργείου Εξωτερικών και λαμβάνουν αντίστοιχα 
επιδόματα ή αποζημιώσεις με οποιαδήποτε μορφή, τα 
οποία αθροιστικώς υπερβαίνουν το ποσό της ειδικής πα¬ 
ροχής, δεν δικαιούνται αυτή. Σε περίπτωση που τα εν λό¬ 
γω επιδόματα και αποζημιώσεις υπολείπονται της ειδικής 
παροχής της παραγράφου 1 της παρούσας, τότε κατα¬ 
βάλλεται η εκάστοτε προκύπτουσα σχετική διαφορά. 

5. Η κατά τα ως άνω χορηγούμενη ειδική παροχή δεν κα¬ 
ταβάλλεται για όσο διάστημα οι υπάλληλοι τελούν σε 
άδεια άνευ αποδοχών και σε κάθε άλλη ειδική άδεια πλην 

των θεσμοθετημένων αδειών (κανονικές, εκπαιδευτικές, 
κύησης και λοχείας κλπ), σε διαθεσιμότητα ή αργία και σε 
αναρρωτική άδεια πλην αυτής που χορηγείται από Δημό¬ 
σια Νοσοκομεία, τα Κέντρα Υγείας του Δημοσίου, τις Πα¬ 
νεπιστημιακές κλινικές, τους νοσηλευτικούς σχηματι¬ 
σμούς του ΙΚΑ και τις ιδιωτικές κλινικές, εφόσον έχει 
προηγηθεί νοσηλεία σε αυτές που αποδεικνύεται από 
σχετικά παραστατικά (εισαγωγή, εξιτήριο, κ.λπ.). 

6. Η ειδική παροχή της παραγράφου 1 δεν περικόπτεται 
για όσο χρονικό διάστημα οι υπάλληλοι απουσιάζουν λό¬ 
γω συνδικαλιστικών υποχρεώσεων ή λόγω άσκησης κα¬ 
θηκόντων Προέδρων, Δημοτικών ή Κοινοτικών Συμβου¬ 
λίων ή Προέδρων Επιτροπών Νομαρχιακών Συμβουλίων. 

7. Η ειδική αυτή παροχή, σύμφωνα και μετά αναφερόμε- 
να στην παράγραφο 2 του σκεπτικού της παρούσας, υπό- 
κειται στις συνήθεις κρατήσεις των επιδομάτων. Επίσης, 
συνεντέλλεται με τις μηνιαίες αποδοχές των υπαλλήλων. 

8. Από την έναρξη ισχύος της παρούσας παύει η ισχύς 
κάθε άλλης απόφασης, κατά το μέρος που ρυθμίζει δια¬ 
φορετικά τα αναφερόμενα στην απόφαση αυτή θέματα. 

9. Η απόφαση αυτή, που ισχύει από 1.1.2002, να δημο- 
σιευθεί στην Εφημερίδα της Κυβερνήσεως. 

Αθήνα, 25 Ιουλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΕΩΡΓΙΟΣ ΦΛΩΡΙΔΗΣ ΓΙΩΡΓΟΣ Α. ΠΑΠΑΝΔΡΕΟΥ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΚΩΝ/ΝΟΣ ΣΚΑΝΔΑΛΙΔΗΣ 
-♦- 

Αριθ. 2/23828/0025 (2) 

Συμπλήρωση των 2040344/6250//0025/6.7.1995 και 
2010450/1551/0025/1.6.1998 αποφάσεων παροχήςτης 
εγγύησηςτου Δημοσίου γιατη χορήγηση δανείωνπρος 
αποκατάσταση των ζημιών από το σεισμό της 13ης 
Μάίου 1995 στους Νομούς Γρεβενών και Κοζάνης. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/12.7.95). 

2. Την 1313/ΤΣΕΠ 32/ 21.6.1995 κοινή απόφαση του 
Υπουργού Εθνικής Οικονομίας, Οικονομικών και ΠΕ.ΧΩ. 
Δ.Ε., με την οποία εγκρίθηκε η παροχή πιστωτικών διευ¬ 
κολύνσεων για την αποκατάσταση των ζημιών από το σει¬ 
σμό της 13ης Μάίου 1995 στους Νομούς Γρεβενών και 
Κοζάνης, όπως ισχύει. 

3. Την 2040344/6250/0025/6.7.1995 απόφαση του 
Υπουργού Οικονομικών με την οποία παρασχέθηκε η εγ¬ 
γύηση του Δημοσίου για τις παραπάνω πιστωτικές διευ¬ 
κολύνσεις, όπως ισχύει. 

4. Την οικ. 4651/ΤΠ 32/13.10.1997 κοινή απόφαση του 
Υπουργού Εθνικής Οικονομίας και των Υφυπουργών Οι¬ 
κονομικών και ΠΕ.ΧΩ.ΔΕ., με την οποία συμπληρώθηκε η 
προηγούμενη 1313/ΤΣΕΠ 32/21.6.1995 όμοια της. 

5. Την 2010450/1551/0025/1.6.1998 απόφαση του 
Υπουργού Οικονομικών με την οποία παρασχέθηκε η εγ¬ 
γύηση του Δημοσίου για τις παραπάνω πιστωτικές διευ¬ 
κολύνσεις, όπως ισχύει. 

6. Την απόφαση της Διϋπουργικής Επιτροπής του άρ¬ 
θρου 5του Ν. 2322/95 (Συνεδρίαση 29/22.7.2002), με την 


οποία παρασχέθηκε η σύμφωνη γνώμη της στον Υπουργό 
Οικονομικών για την παροχή της εγγύησης του Ελληνικού 
Δημοσίου για κάλυψη των ανωτέρω πιστωτικών διευκο¬ 
λύνσεων. 

7. Την 1100383/1330/Α' 0006/31.10.2001 κοινή απόφαση 
του Πρωθυπουργού και του Υπουργού Οικονομικών «Καθο¬ 
ρισμός αρμοδιοτήτων των Υφυπουργών Οικονομικών». 

8. Το Π.Δ. 81/21.3.2002 (ΦΕΚ 57/Α') «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών», αποφασίζουμε: 

Συμπληρώνουμε τις 2040344/6250/0025/6.7.1995 και 
2010450/1551 /0025/1.6.1998 αποφάσεις μας, όπως ισχύ¬ 
ουν σήμερα και ορίζουμε ότι η εγγύηση του Δημοσίου που 
παρασχέθηκε προς την Αγροτική Τράπεζα της Ελλάδος, 
το Ταμείο Παρακαταθηκών και Δανείων και τις εμπορικές 
Τράπεζες, για τη χορήγηση δανείων σε πληγέντες από το 
σεισμό της 13ης Μάίου 1995 στους Νομούς Γ ρεβενών και 
Κοζάνη, ιδιώτες, επιχειρήσεις, εμπόρους και επαγγελμα- 
τίες (περιλαμβανομένων και των ελευθέρων επαγγελμα¬ 
τικόν) προς αποκατάσταση των ζημιών τους καθώς και για 
τη ρύθμιση οφειλών από δάνεια που είχαν χορηγηθεί μέ¬ 
χρι 13.5.1995, ισχύει και για την κάλυψη των οφειλών που 
θα προκύψουν από την εφαρμογή της οικ. 3302/02/ 
19.4.2002 κοινής απόφασης του Υπουργού Εθνικής Οικο¬ 
νομίας και των Υφυπουργών Οικονομικών και ΠΕ.ΧΩ.ΔΕ., 
σύμφωνα με την οποία χορηγείται δάνειο ανακατασκευής 
ή δωρεάν συμβατική κατοικία και στους ιδιοκτήτες κτι- 
σμάτων που βρίσκονται στους: 

α) Οικισμούς Καλαμιτσίου, Καλοχίου, και Μεσολάκκου 
οι οποίοι μεταφέρονται στην εκτός σχεδίου περιοχή του 
Δήμου Γ ρεβενών στη θέση «Πατώματα» 

β) Οικισμούς Πολυλάκκου, Τραπεζίτσας, Πανάρετης, 
Αξιόκαστρου, Κλήματος, Πυλωρών, Πεπονιάς, οι οποίοι 
μεταφέρονται στην πόλη της Νεάπολης του Δήμου Νεα- 
πόλεως, των οποίων τα κτίσματα χαρακτηρίστηκαν επι- 
σκευάσιμα ή χωρίς βλάβες. 

Κατά τα λοιπά ισχύουν οι προαναφερόμενες αποφάσεις 
μας, όπως ισχύουν. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στην 25η Δ/νση Κίνησης Κεφαλαίων, 
Εγγυήσεων, Δανείων και Αξιών του Γ ενικού Λογιστηρίου 
του Κράτους (Γ.Λ.Κ. -Δ.25-Δ'). 

Από τις διατάξεις της απόφασης αυτής προκαλείται δα¬ 
πάνη, σε βάρος του Κρατικού Προϋπολογισμού το ύψος 
της οποίας δεν μπορεί να υπολογιστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 25 Ιουλίου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. 78145 ( 3 ) 

Ανάθεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας Λάζαρο Λωτίδη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη τις διατάξεις: 

α) Των άρθρων 81 και 83 παρ. 2 του Συντάγματος. 

β) Των άρθρων 16 παρ. 5 και 22 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

γ) Του Ν. 2292/1995 «Οργάνωση και Λειτουργία του 
Υπουργείου Εθνικής Άμυνας, διοίκηση και έλεγχος των 
Ενόπλων Δυνάμεων και άλλες διατάξεις» (ΦΕΚ 35/Α'). 

δ) Του Π.Δ. 388/2001 «Διορισμός Υπουργών, Αναπλη¬ 
ρωτή Υπουργού και Υφυπουργών» (ΦΕΚ254/Α'). 

ε) Του άρθρου 27 του Ν. 2081/1992 (ΦΕΚ 154/Α'), με το 
οποίο προστέθηκε το άρθρο 29Α' στο Ν. 1558/1985, όπως 
τροποποιήθηκε μετηνπαρ. 2ατου άρθρου 1 του Ν. 2469/ 
1997 (ΦΕΚ 38/Α'). 

στ. Το γεγονός ότι από τις διατάξεις της παρούσας δεν 
προκαλείται επιβάρυνση του κρατικού προϋπολογισμού, 
αποφασίζουμε: 

Αναθέτουμε στον Υφυπουργό Εθνικής Άμυνας Λάζαρο 
Λωτίδη τις αρμοδιότητες που αφορούν την Εθνική Με¬ 
τεωρολογική Υπηρεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2002 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Φ.400/ΑΔ 506011 Σχ. 2199 (4) 

Αντικατάσταση των εδαφίων α' και β'της παραγράφου 1 γ 
της Φ.410/47/4388/17.6.1994 απόφασης Υπουργείου 
Εθνικής Άμυνας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξειςτου Ν. 2292/95 (ΦΕΚ35 Α') «Οργάνωση 
και Λειτουργία του Υπουργείου Εθνικής Άμυνας, Διοίκη¬ 
ση και Έλεγχος των Ενόπλων Δυνάμεων και άλλες δια¬ 
τάξεις». 

β. Τις διατάξειςτου Ν. 1763/88 (ΦΕΚ57 Α') «Στρατολο¬ 
γία των Ελλήνων», όπως τροποποιήθηκε με το Ν. 2510/97 
(ΦΕΚ 136 Α'). 

γ. Τη Φ.410/47/4388/Σ. 1304/17.6.94 απόφαση ΥΕΘΑ 
(ΦΕΚ 480 Β') περί «Νέου καθορισμού του τρόπου εκπλή¬ 
ρωσης των στρατιωτικών υποχρεώσεων των στρατευμέ- 
νων» όπως αυτή τροποποιήθηκε με τη Φ.400/282/57.136/ 
Σ.821/24.11.97 απόφαση ΥΕΘΑ (ΦΕΚ 682 Β'). 

δ. Την 29492/31.10.2001 Απόφαση Πρωθυπουργού της 
Κυβέρνησης (ΦΕΚ 1483/Β') περί «Ανάθεσης αρμοδιοτή¬ 
των Υπουργού Εθνικής Άμυνας στους Υφυπουργούς 
Εθνικής Άμυνας». 

ε. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Τα εδάφια α' και β' της παραγράφου 1γ της Φ.410/47/ 
4388/17.6.94 απόφασης Υπουργείου Εθνικής Άμυνας 
αντικαθίστανται ως ακολούθως: 

«Όλοι οι οπλίτες μετά την εκπαίδευσή τους στα Κέ¬ 
ντρα Εκπαίδευσης και τα Ειδικά Κέντρα Εκπαίδευσης, 
τοποθετούνται σε Μονάδες εκτός των Νομών Αττικής, 


Βοιωτίας και Θεσσαλονίκης τουλάχιστον για χρονικό 
διάστημα πέντε (5) μηνών, εξαιρουμένωντων Μονάδων 
της 112 ΠΜ. 112 ΠΜ/ΚΕΒΟΠ, 113 ΠΜ, 114 ΠΜ, Ιο ΚΕΠ 
και 204 ΜΓΑΠ. 

Ειδικά για τους τοποθετημένους στην 112 ΠΜ, 112 
ΠΜ/ΚΕΒΟΠ, 114 ΠΜ και 204 ΜΓΑΠ δε θα δικαιούνται με¬ 
τάθεσης για το Ν. Αττικής για χρονικό διάστημα τουλάχι¬ 
στον επτά (7) μηνών». 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως με έναρξη εφαρμογής στους οπλίτες της 
Δ' 2002 ΕΣΣΟ. 

Αθήνα, 25 Ιουλίου 2002 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Δ6/Φ1/11574 (5) 

Προσδιορισμός ειδικού τέλους άρθρου 40 παρ. 3 εδάφ. 
(γ) του Ν. 2773/1999 για το έτος 2002. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Το Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ Α137), όπως ισχύει, σε συνδυασμό με το Π.Δ. 
381/1989 «Περί Οργανισμού του Υπουργείου Βιομηχα¬ 
νίας, Ενέργειας και Τεχνολογίας» (ΦΕΚΑ 168) και το Π.Δ. 
27/1996 «Συγχώνευση των Υπουργείων Τουρισμού, Βιο¬ 
μηχανίας, Ενέργειας και Τεχνολογίας και Εμπορίου στο 
Υπουργείο Ανάπτυξης» (ΦΕΚΑ 19), 

β) Το Ν. 2773/1999 «Απελευθέρωση της αγοράς ηλε¬ 
κτρικής ενέργειας, ρύθμιση θεμάτων ενεργειακής πολιτι¬ 
κής και λοιπές διατάξεις» (ΦΕΚ Α 286) και ειδικότερα τις 
διατάξειςτου άρθρου 40 παρ. 3 εδάφ. (γ), 

γ) Την πρόταση Ό-0867/14.2.2002 της Ρυθμιστικής Αρ¬ 
χής Ενέργειας, 

δ) Το γεγονός ότι από τις διατάξεις της παρούσας δεν 
προκύπτει επιβάρυνση του κρατικού προϋπολογισμού, 
αποφασίζουμε: 

1. Το ύψος του ενιαίου για όλη την επικράτεια ειδικού τέ¬ 
λους του άρθρου 40 παρ. 3 εδάφ. (γ) του Ν. 2773/1999 
που είναι χρεωστέο σε κάθε πελάτη ηλεκτρικής ενέργει¬ 
ας και αποτελεί έσοδο του ειδικού λογαριασμού τον 
οποίο διαχειρίζεται ο Διαχειριστής του Συστήματος για 
ανάκτηση των κατά τα άρθρα 35-39 του Νόμου ποσών 
που καταβάλλει ο εν λόγω διαχειριστής, καθώς και ο Δια¬ 
χειριστής του Δικτύου, στους παραγωγούς ηλεκτρικής 
ενέργειας, προσδιορίζεται γιατο έτος 2002 σε 0,27 Ευρώ/ 
Μ\Λ/Ιι. Στους παραγωγούς περιλαμβάνονται και οι αυτο- 
παραγωγοί κατά την αναλογία της ηλεκτρικής ενέργειας 
που καταναλώνουν. 

2. Η ισχύςτης παρούσας αρχίζει απάτη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2002 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 6481/6/682ε (6) 

Καθορισμός αριθμού προσώπων που θα απασχοληθούν 
με σύμβαση μίσθωσης έργου στην Ελληνική Αστυνο¬ 
μία. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 6 του Ν. 2527/97 «Συμβά¬ 
σεις μίσθωσης έργου». 

2. Τις διατάξεις του Ν. 2800/2000 (ΦΕΚ 41 τ.Α’ 
20.2.2000) «Αναδιάρθρωση Υπηρεσιών Υπουργείου Δημ. 
Τάξης, σύσταση Αρχηγείου Ελληνικής Αστυνομίας και άλ¬ 
λες διατάξεις». 

3. Το Π.Δ.14/2001 (ΦΕΚ Α’-12) «Οργάνωση Υπηρεσιών 
Ελληνικής Αστυνομίας». 

4. Το Π.Δ. 20/2002 (ΦΕΚ Α’ -10) «Σύσταση Δ/νσης Πολ. 
Προσωπικού». 

5. Τις διατάξεις του άρθρου 29 Α’ του Ν. 1558/1985 «Κυ¬ 
βέρνηση και Κυβερνητικά Όργανα (ΑΊ37) το οποίο προ¬ 
στέθηκε με το άρθρο 27 του Ν. 2081 /1992 (Α' 154) και τρο¬ 
ποποιήθηκε με το άρθρο 1 παρ.2 εδαφ.α’ του Ν. 
2469/1997 (ΑΊ 38). 

6. Τις διατάξεις του άρθρου 22 παρ. 3 του Ν. 2362/95 
«Περί Δημοσίου Λογιστικού Ελέγχου των Δαπανών του 
Κράτους και άλλες διατάξεις» (Α’ 247). 

7. Το 6000/2/350ια από 8.2.2002 έγγραφό μας με το 
οποίο ζητήθηκε έγκριση για σύναψη συμβάσεων μίσθω¬ 
σης έργου. 

8. Την 68/2002 γνωμοδότηση του Δ’ Τμήματος Ν.Σ.Κ. 
που εκδόθηκε σύμφωνα με τις διατάξεις του άρθρου 6 
παρ. 2 του Ν. 2527/97. 

9. Τις ειδικές ανάγκες των Υπηρεσιών της Ελληνικής 
Αστυνομίας. 

10. ΤηνΔΙΠΠ/Φ.ΕΓΚΡ. 12/198/4172 από 20.6.2002 από¬ 
φαση της Επιτροπήςτου άρθρου 2 παρ. 1 της αριθμ. 55/98 
ΠΥΣ (ΦΕΚ 252 Α'/12.11.98). 

11. Την ΔΙΔΚ/Φ.1/2/22875/31.10.2001 (ΦΕΚ 1380/Β/ 
31.10.2001) απόφαση του Πρωθυπουργού και του 
Υπουργού Εσωτ. Δημ. Διοικ. & Αποκέντρωσης περί ανά¬ 
θεσης αρμοδιοτήτων στους Υφυπουργούς Εσωτ. Δημ. Δι- 
οικ. & Αποκέντρωσης. 

12. Την 1100383/1330/Α0006/31.10.2001 (ΦΕΚ 1485 
Β'/31.10.2001) Απόφαση του Πρωθυπουργού και του 
Υπουργού Οικονομικών περί ανάθεσης αρμοδιοτήτων 
στους Υφυπουργούς Οικονομικών, αποφασίζουμε: 

1) Καθορίζουμε τον αριθμό των προσώπων που θα απα¬ 
σχοληθούν με σύμβαση μίσθωσης έργου βάσει του αρ- 
θρ.6 Ν. 2527/97, στις Υπηρεσίες της Ελληνικής Αστυνο¬ 
μίας σε 26 (Κοινωνικοί Λειτουργοί ,Ψυχολόγοι και οι απο¬ 
λύτως αναγκαίοι Συνεργάτες Υποστήριξης του Έργου). 

2) Έργο των ανωτέρω θα είναι η υποστήριξη των Αστυ¬ 
νομικών Υπηρεσιών με επιστημονική ανάλυση των δεδο¬ 
μένων καθώς και συστηματική καταγραφή των πορισμά¬ 
των και στατιστική ανάλυση των περιπτώσεων κυρίως σε 
περιοχές όπου καταγράφονται έντονα προβλήματα πα- 
ραβατικότητας κυρίως ανηλίκων, υπάρχει χαμηλό βιοτικό 
και μορφωτικό επίπεδο και παρατηρούνται ιδιαιτερότη¬ 


τες τοπικού χαρακτήρα, (πληθυσμιακή ανομοιογένεια, 
πλανόδιοι νομάδες). 

Η υποστήριξη των ανωτέρω αφορά περιστατικά κυρίως 
σε θέματα ανηλίκων (φυγή από το σπίτι, κακοποίηση 
τους, χρήση τοξικών ουσιών, παραμέληση παιδιών) προ¬ 
βλήματα μονογονεϊκών οικογενειών, απόπειρες αυτοκτο¬ 
νίας κ.λπ. Το έργο χαρακτηρίζεται ως πιλοτικό για την δο¬ 
κιμαστική λειτουργία του θεσμού υποστήριξης Αστυν. 
Υπηρεσιών. 

3) Εξ’ αυτών 20 θα είναι Κοινωνικοί Λειτουργοί - Ψυχο- 
λόγοι και 6 οι απολύτως αναγκαίοι Συνεργάτες Υποστήρι¬ 
ξης του Έργου για τη συστηματική καταγραφή των πορι¬ 
σμάτων και τη στατιστική ανάλυση των περιπτώσεων. 

4) Το χρονικό διάστημα εντός του οποίου πρέπει να ολο¬ 
κληρωθεί το έργο, ορίζεται σε 1 έτος. 

5) Η συνολική δαπάνη που προκαλείται από την σύναψη 
των συμβάσεων μίσθωσης έργου, ανέρχεται στο ποσό 
των 256.525 ΕΥΡΩ και θα καταβάλλεται τμηματικά με την 
πρόοδο του έργου. 

6) Ως τόπος που θα εκτελεστεί το έργο ορίζονται οι Υπη¬ 
ρεσίες της Ελληνικής Αστυνομίας που εδρεύουν στο Νο¬ 
μό Αττικής και στην Περιφέρεια. 

7) Το προαναφερόμενο έργο δεν ανάγεται στο κύκλο 
των συνήθων καθηκόντων των υπαλλήλων της Ελληνικής 
Αστυνομίας διότι δεν προβλέπονται υπάλληλοι ανωτέρω 
ειδικοτήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 6481/6/673ια (7) 

Καθορισμός αριθμού προσώπων που θα απασχοληθούν 
με σύμβαση μίσθωσης έργου στην Ελληνική Αστυνο¬ 
μία. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 6 του Ν. 2527/97 «Συμβά¬ 
σεις μίσθωσης έργου». 

2. Τις διατάξεις του Ν. 2800/2000 (ΦΕΚ 41 τ.Α’ 
20.2.2000) «Αναδιάρθρωση Υπηρεσιών Υπουργείου Δημ. 
Τάξης, σύσταση Αρχηγείου Ελληνικής Αστυνομίας και άλ¬ 
λες διατάξεις». 

3. Το Π.Δ. 14/2001 (ΦΕΚ Α' 12) «Οργάνωση Υπηρεσιών 
Ελληνικής Αστυνομίας». 

4. Το Π.Δ.2 0/2002 (ΦΕΚ Α’ -10) «Σύσταση Δ/νσης Πολ. 
Προσωπικού». 

5. Τις διατάξεις του άρθρου 29 Α’του Ν. 1558/1985 «Κυ¬ 
βέρνηση και Κυβερνητικά Όργανα (ΑΊ37) το οποίο προ¬ 
στέθηκε με το άρθρο 27 του Ν. 2081/1992 (ΑΊ54) καιτρο- 

ποποιήθηκε με το άρθρο 1 παρ. 2 εδαφ.α’ του Ν, 
2469/1997 (ΑΊ 38). 

6. Τις διατάξεις του άρθρου 22 παρ.3 του Ν. 2362/95 
«Περί Δημοσίου Λογιστικού Ελέγχου των Δαπανών του 
Κράτους και άλλες διατάξεις» (Α' 247). 

7. Το υπ’αριθμ.6000/2/350ια από 8.2.2002 έγγραφό μας 
με το οποίο ζητήθηκε έγκριση για σύναψη σύμβασης μί¬ 
σθωσης έργου με 6 Μεταφραστές για τις ανάγκες της 
Δ.Δ.Α.Σ./ΑΕΑ κατά την διάρκεια της Προεδρίας του Συμ¬ 
βουλίου της Ευρωπαϊκής Ένωσης από την χώρα μας κα¬ 
τά το πρώτο εξάμηνο έτους 2003. 

8. Την 56/2002 γνωμοδότηση του Δ’ Τμήματος Ν.Σ.Κ. 
που εκδόθηκε σύμφωνα με τις διατάξεις του άρθρου 6 
παρ. 2 του Ν. 2527/97 για το ότι πρόκειται για γνήσια 
σύμβαση έργου και δεν υποκρύπτεται εξαρτημένη ερ¬ 
γασία. 

9. Τις ειδικές ανάγκες της Διεύθυνσης Διεθνούς Αστυν. 
Συνεργασίας/Αρχηγείου Ελληνικής Αστυνομίας. 

10. Την ΔΙΠΠ/Φ.ΕΓΚΡ. 12/198/4172 από 20.6.2002 από¬ 
φαση της Επιτροπήςτου άρθρου 2 παρ. 1 της αριθμ. 55/98 
ΠΥΣ(ΦΕΚ 252 Α712.11.98). 

11. Την ΔΙΔΚ/Φ.1/2/22875/31.10.2001 (ΦΕΚ 1380/Β/ 
31.10.2001) Απόφαση του Πρωθυπουργού και του 
Υπουργού Εσωτ. Δημ. Διοικ. & Αποκέντρωσης περί ανά¬ 
θεσης αρμοδιοτήτων στους Υφυπουργούς Εσωτ. Δημ. Δι- 
οικ. & Αποκέντρωσης. 

12. Την 1100383/1330/Α0006/31.10.2001 (ΦΕΚ 1485 
Β'/31.10.2001) Απόφαση του Πρωθυπουργού και του 
Υπουργού Οικονομικών περί ανάθεσης αρμοδιοτήτων 
στους Υφυπουργούς Οικονομικών, αποφασίζουμε: 

1) Καθορίζουμε τον αριθμό των προσώπων που θα απα¬ 
σχοληθούν με σύμβαση μίσθωσης έργου βάσει του άρ¬ 
θρου 6 Ν. 2527/97, στο Αρχηγείο Ελληνικής Αστυνομίας 
για τις ανάγκες της Δ/νσης Διεθνούς Αστυνομικής Συνερ- 
γασίας/Α.Ε.Α. σε 6 Μεταφραστές (4 Αγγλικής και 2 Γαλ¬ 
λικής). 

2) Έργο των Μεταφραστών θα είναι η μετάφραση και 
επεξεργασία κειμένων, εγγράφων και εργασιών στην Αγ¬ 
γλική και Γαλλική Γλώσσα, σχετικών με την ανάληψη της 
Προεδρίας του Συμβουλίου της Ευρωπαϊκής Ένωσης 
από την χώρα μας το πρώτο εξάμηνο έτους 2003, για την 
διακίνηση των οποίων είναι αρμόδια η Δ/νση Διεθνούς 
Αστυνομικής Συνεργασίας/Αρχηγείου Ελληνικής Αστυ¬ 
νομίας. 

3) Το χρονικό διάστημα εντός του οποίου πρέπει να ολο¬ 
κληρωθεί το έργο, ορίζεται σε 11 μήνες (από 1.10.2002 
ως 30.8.2003). 

4) Η συνολική δαπάνη που προκαλείται από την σύναψη 
των συμβάσεων μίσθωσης έργου, ανέρχεται στο ποσό 
των 100.125 ΕΥΡΩ και θα καταβάλλεται τμηματικά με την 
πρόοδο του έργου. 

5) Ως τόπος που θα εκτελεσθεί το έργο ορίζεται η έδρα 
της Δ/νσης Διεθνούς Αστυνομικής Συνεργασίας/Αρχηγεί- 
ου Ελληνικής Αστυνομίας. 

6) Το προαναφερόμενο έργο δεν ανάγεται στον κύκλο 
των συνήθων καθηκόντων των υπαλλήλων της Δ/νσης 
Διεθνούς Αστυνομικής Συνεργασίας/Αρχηγείου Ελληνι¬ 
κής Αστυνομίας, διότι δεν κατέχουν άριστη γνώση ορο¬ 
λογίας που χρησιμοποιείται κατά τις συνεδριάσεις των 
ομαδικών εργασιών, η οποία θεωρείται αναγκαία προϋ¬ 
πόθεση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 11874 (8) 

Έγκριση του Οργανισμού Εσωτερικής Υπηρεσίας του 
Δημοτικού Αθλητικού Κέντρου Νεότητας Ξυλοκά¬ 
στρου Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του άρθρου 14 Ν. 2880/2001 (ΦΕΚ 9/τ.Α'/30.1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

β) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιές της παρ. 5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

δ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

ε) Τις διατάξεις του Ν. 2725/1999 (ΦΕΚ Α/121/1999) 
«Ερασιτεχνικός και Επαγγελματικός αθλητισμός και άλ¬ 
λες διατάξεις». 

στ) Των Π.Δ/των 50/2001 (ΦΕΚ39Α75.3.2001) «Καθορι¬ 
σμός των προσόντων διορισμού σε θέσεις φορέων του 
Δημόσιου τομέα», 37α/1987 (ΦΕΚ 11/Α/1987) «Μερική 
επέκταση διατάξεων - που ισχύουν για τους Δημοσίους 
Υπαλλήλους και τους υπαλλήλους των άλλων νομικών 
προσώπων δημοσίου δικαίου και στους υπαλλήλους των 
Ο.Τ.Α. και προσαρμογή σας ρυθμίσεις του Ν. 1586/1986» 
και 22/1990 (ΦΕΚ7/Α'/1990) «Μερική επέκταση διατάξεων - 
που ισχύουν για τους Δημοσίους Υπαλλήλους και τους 
Υπαλλήλους των άλλων Νομικών Προσώπων Δημ. Δικαί¬ 
ου και στους υπαλλήλους των Ο.Τ.Α.» όπως ισχύουν κάθε 
φορά. 

ζ) Των άρθρων 26 Α και 203 του Δ.Κ.Κ. (Π.Δ. 410/1995), 
όπως ισχύουν. 

η) Την 2/8.2.2002 απόφαση του Διοικητικού Συμβουλίου 
του Ν.Π. «Δημοτικό Αθλητικό Κέντρο Νεότητας Ξυλοκά¬ 
στρου» περί ψήφισης του Οργανισμού Εσωτερικής Υπηρε- 
σίαςτου Αθλητικού Κέντρου καιτων29/25.2.2002 όμοια του 
Δημοτικού Συμβουλίου Ξυλοκάστρου περί παροχής σύμ¬ 
φωνης γνώμης για τον ΟΕΥ αυτόν. 

θ) Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 παρ. 4 του Ν. 2307/95, που διατυ¬ 
πώθηκε στην 5/15/7.6.2002 απόφαση αυτού. 

ι) Την 8832/31.12.97 απόφαση του Γενικού Γραμματέα 
Περιφέρειας Πελ/σου περί ανάθεσης αρμοδιοτήτων και 
ασκήσεως αυτών κατ’ εντολή του (ΦΕΚ551/98τ.Β'), απο¬ 
φασίζουμε: 

Εγκρίνουμε τον Οργανισμό Εσωτερικής Υπηρεσίας του 
Ν.Π. «Δημοτικό Αθλητικό Κέντρο Νεότητας Ξυλοκά¬ 
στρου», ο οποίος έχει ως εξής: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

Οι υπηρεσίες του Δ. Α. Κ. Ν. λειτου ργούν σε επίπεδο γρα¬ 
φείου σύμφωνα με τη δυναμικότητά του και ασκούνται 
όλες οι αρμοδιότητες του Δ.Α.Κ.Ν. 

Άρθρο 2 

ΑΡΜΟΔΙΟΤΗΤΕΣ ΓΡΑΦΕΙΟΥ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω- 
ση με προσωπικό του τμήματός του και για την απόδοση 
των προγραμμάτων Αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας του Δημοτικού χώρου άθλησης. 

4. Έχει την ευθύνη για την ομαλή λειτουργία, τάξη και 
καθαριότητα του Δημοτικού χώρου άθλησης σε θέματα 
συντήρησης - καθαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό συμβούλιο με απόφασή του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας Προπονήσεως Αθλητικών Σωματείων. 

8. Σε συνεννόηση με το συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

9. Εισηγείται στο Διοικητικό συμβούλιο για την παρα¬ 
χώρηση των εγκαταστάσεων για τη διεξαγωγή Αθλητικών 
και πολιτιστικών εκδηλώσεων. 

10. Ενημερώνει τη Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις Αθλητικές εγκαταστά¬ 
σεις που περιβάλλουν το Δημοτικό χώρο άθλησης. 

12. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σε ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

13. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

14. Χειρίζεται τα θέματα που έχουν σχέση με τους ερ¬ 
γαζομένους στο Δημοτικό χώρο άθλησης. 

15. Τηρεί ενημερωμένους με όλα τα απαραίτητα στοι¬ 
χεία στους Υπηρεσιακούς Ατομικούς Φακέλους των ερ¬ 
γαζομένων στο Δημοτικό χώρο άθλησης. 

16. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό χώρο άθλησης. 

17. Καθορίζειτο εβδομαδιαίο πρόγραμμα εργασίας του 
προσωπικού που εργάζεται με βάρδιες. 


18. Ευθύνεται για την έγκαιρη και σωστή εφαρμογή της 
εργατικής Νομοθεσίας σε ότι αφορά τους εργαζομένους 
στο Δημοτικό χώρο άθλησης εισηγούμενος ανάλογα στο 
Διοικητικό Συμβούλιο. 

19. Εγκρίνει τις άδειες των εργαζομένων του νομικού 
προσώπου. 

20. Ελέγχειτις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

21. Φροντίζει για την έγκαιρη σύνταξη, αναμόρφωση 
του ετήσιου προϋπολογισμού σύμφωνα με τις διατάξεις 
που ισχύουν για τα Νομικά Πρόσωπα Δημοσίου δικαίου 
ΟΤΑ καθώς και την έγκαιρη σύνταξη και υποβολή του ετή¬ 
σιου Απολογισμού. 

22. Παρακολουθεί την κίνηση Εσόδων - Εξόδων του Δη¬ 
μοτικού χώρου άθλησης κατά τομέα δραστηριότητας και 
ενημερώνει έγκαιρα τις ενδιαφερόμενες υπηρεσίες και το 
Διοικητικό Συμβούλιο. 

23. Προσδιορίζει τις τακτικές ανάγκες του Δημοτικού 
χώρου άθλησης σε ετήσια βάση και προβαίνει στην προ¬ 
μήθεια διαφόρων υλικών. 

24. Διενεργεί διαγωνισμό για μισθώσεις, εκμισθώσεις, 
προμήθειες που αφορούντο Δημοτικό χώρο άθλησης σύμ¬ 
φωνα με τις διατάξεις που ισχύουν για τα ΝΠΔΔτων ΟΤΑ. 

25. Φροντίζει για την σύνταξη, προώθηση και έγκριση 
διαφόρων ενταλμάτων. 

26. Φροντίζει για την είσπραξη διαφόρων πόρων του 
Δημοτικού χώρου άθλησης. 

27. Φροντίζει για την μισθοδοσία και λοιπές παροχές 
στους εργαζομένους. 

28. Φροντίζει για τις πληρωμές διαφόρων προμηθειών - 
έργων καθώς και διαφόρων Τελών, φόρων, χαρ/μου, ΙΚΑ 
κλπ σύμφωνα με τις ισχύουσες διατάξεις των ΟΤΑ. 

29. Παραλαμβάνει και φυλάσσει το υλικό που προορίζε¬ 
ται για το Δημοτικό χώρο άθλησης. 

30. Φροντίζει για την διανομή του υλικού σύμφωνα με 
τον προορισμό τους. 

31. Προβαίνει σε καταστροφή και εκποίηση του άχρη¬ 
στου υλικού. 

32. Τηρεί τα απαιτούμενα βιβλία κλπ σύμφωνα με τις 
διατάξεις περί ΝΠΔΔτων ΟΤΑ. 

33. Φροντίζει για τον εξοπλισμό μετά απαραίτητα και κα¬ 
τάλληλα μέσα του Δημοτικού χώρου Άθλησης για την 
άμεση παροχή υγιειονομικής περίθαλψης στους ευρισκό¬ 
μενους στους χώρους του Δημοτικού χώρου Άθλησης. 

34. Έχει τη δυνατότητα να εξουσιοδοτήσει εγγράφως 
κάποιον υπάλληλο για τη διεκπεραίωση οποιοσδήποτε 
εργασίας. 

35. Εισηγείται στο Διοικητικό Συμβούλιο για την εκτέλε¬ 
ση συντήρησης ή κατασκευής και υπολογίζει τις απαιτού- 
μενες δαπάνες. 

36. Παρακολουθεί την εκτέλεση της συντήρησης ή κα¬ 
τασκευής απολογιστικά ή από εργολάβο Δημοσίων Ερ¬ 
γων ή Εμπειροτέχνη, όπως προβλέπεται από τις σχετικές 
διατάξεις για τα δημόσια έργα. 

37. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

38. Ευθύνεται για την φύλαξη, συντήρηση, επισκευή 
του υλικού και μέσων εξοπλισμού του Δημοτικού χώρου 
άθλησης. 

39. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

40. Προσδιορίζει τα απαιτούμενα αποθέματα σε υλικά 

και ανταλλακτικά και εισηγείται σχετικά για την προμή- 
θειά τους σε ετήσια βάση. 

41. Φροντίζει για τον προσδιορισμό των αναγκών στο 
προσωπικό του τμήματος και εισηγείται σχετικά στο Διοι¬ 
κητικό Συμβούλιο. 

42. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά την συντήρηση των 
εγκαταστάσεων και του υλικού. 

43. Φροντίζει και έχει την ευθύνη για τη συντήρηση 
όλων των εγκαταστάσεων ενός Δημοτικού χώρου άθλη¬ 
σης και συγκεκριμένα: 

Α. των κτιριακών εγκαταστάσεων 

Β. των ηλεκτρολογικών εγκαταστάσεων 

Γ. των υδραυλικών και θερμοϋδραυλικών εγκαταστά¬ 
σεων 

Δ. των υπαίθριων εγκαταστάσεων 

Ε. των ξυλουργικών εγκαταστάσεων 

ΣΤ. των χλοοταπήτων 

Ζ. των κήπων - παρτεριών 

Η. κλάδεμα, κόψιμο χόρτων, λίπανση, ράντισμα, σκάψι- 
μο. 

44. Την ευθύνη της χάραξης των γραμμών σε οποιοδή- 
ποτε Αγωνιστικό χώρο έχει το εν λόγω τμήμα. 

45. Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές σβή¬ 
νονται εντελώς και χρειάζεται ράμμα και μέτρηση των απο¬ 
στάσεων, τότε την εργασία αυτή κάνει το εν λόγω τμήμα. 

Μόνο στην περίπτωση που οι γραμμές φαίνονται και 
απλώς χρειάζονται φρεσκάρισμα για τον συγκεκριμένο 
αγώνα ποδοσφαίρου, τότε το φρεσκάρισμα γίνεται από 
τον υπάλληλο που έχει η υπηρεσία στο γήπεδο αυτό. 

46. Φροντίζει για τη συντήρηση και τον καθαρισμό της 
πισίνας σε καθημερινή βάση, παρακολούθηση της καταλ¬ 
ληλότητας του νερού (ΡΗ και χλωρίου) και αποστολή 
δείγματος νερού για μικροβιολογικό έλεγχο σύμφωνα με 
τον Κανονισμό Λειτουργίας του νομικού προσώπου. 

47. Όταν γίνεται η ετήσια συντήρηση του Κολυμβητηρίου 
αυτό θαπαραμείνει κλειστό κατάτη διάρκειατων εργασιών. 

48. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών σωματείων. 

Κάθε εργασία, τροποποίηση, αλλαγή επέκταση μηχα¬ 
νολογικού, ηλεκτρολογικού, υδραυλικής εγκατάστασης 
του σχεδίου του Δημοτικού χώρου άθλησης γίνεται σύμ¬ 
φωνα με τις διατάξεις του Π.Δ. 410/95 (Δ.Κ.Κ.). 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των Μηχανολογικών εγκαταστάσε¬ 
ων από αρμόδιο μηχανικό της Τεχνικής Υπηρεσίας του 
Δήμου και ελλείψει αυτής από την αρμόδια υπηρεσία της 
Περιφέρειας. 

Όπου λειτουργούν καυστήρες, λέβητες ΒΟΙΕΕΕΒ υπο¬ 
χρεωτικά θα γίνει συντήρηση τουλάχιστον δύο φορές το 
χρόνο α) είτε από υπάλληλο αντίστοιχης ειδικότητας β) εί¬ 
τε από ειδικό ιδιωτικό συνεργείο συντήρησης και θα δια¬ 
κόπτεται η λειτουργία του κολυμβητηρίου ή του γυμνα¬ 
στηρίου μετά από εισήγηση του αρμόδιου υπαλλήλου. 

49. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

50. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

51. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγή αυτών. 


52. Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

53. Συντονισμός παρακολούθηση και έλεγχος της 
εφαρμογής των καθημερινών προγραμμάτων γύμνασης 
και λοιπών αθλητικών εκδηλώσεων. 

54. Συνεργασία με τα αθλητικά σωματεία και συλλό¬ 
γους του Δήμου και παροχή κάθε δυνατής βοήθειας στη 
λειτουργία αυτών. 

55. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

56. Προγραμματισμός και οργάνωση αθλητικών και πολι¬ 
τιστικών εκδηλώσεων σχετικών με τα προγράμματα που 
υλοποιεί το Νομικό πρόσωπο, με σκοπό τη διάδοση και την 
ανάπτυξη του αθλητικού πνεύματος σε όλουςτους δημότες. 

57. Μέριμνα για την καλή λειτουργία των αιθουσών γυ¬ 
μναστικής και των χώρων άθλησης. 

58. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού τους γενικότερα. 

59. Φροντίδα για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητάς τους. 

60. Μέριμνα για την αποφυγή ατυχημάτων κατά την 
ώρα της άθλησης των αθλουμένων. 

61. Παροχή πρώτων βοηθειών, περίθαλψης, αντιμετώ¬ 
πιση εκτάκτων περιστατικών (κακώσεων, τραυματισμών 
κ.λπ.) όλων των αθλουμένων εντός των χώρων άθλησης. 

62. Τήρηση ατομικών καρτελών των αθλουμένων και 
σημείωση των επιδόσεών τους. 

63. Διαμόρφωση, εισήγηση και εφαρμογή επικοινωνια- 
κής πολιτικής προγραμμάτων για την προώθηση και προ¬ 
βολή των σκοπών και δράσεωντου Α.Κ. (διοργάνωση συ¬ 
νεντεύξεων τύπου, προετοιμασία και επιμέλεια αρθρο- 
γραφίας, συνεργασία με Μ.Μ.Ε. κα). 

64. Ενημέρωση του κοινού πάνω στην αποστολή και 
στις εκδηλώσεις του Νομικού προσώπου και προβολή 
τους με κάθε πρόσφορο μέσο. 

65. Μέριμνα για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές (προγράμματα, αφίσες κ.λπ.). 

Άρθρο 3 

Όταν το Νομικό Πρόσωπο λειτουργεί σε επίπεδο γρα¬ 
φείου στην αρμοδιότητά του ανήκει η άσκηση όλων των 
αρμοδιοτήτων του Νομικού προσώπου. 

Άρθρο 4 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β'και Α'(καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ, Β', (καταληκτικός). 

Τα προσόντα διορισμού των θέσεων περιγράφονται 
στο Π.Δ/τα 50/2001,37α/87 και 22/90. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΦΥΛΑΚΩΝ - ΣΥΝΤΗΡΗΤΩΝ 
ΘΕΣΕΙΣ ΠΡΟΒΛΕΠΟΜΕΝΕΣ: 1 
ΘΕΣΕΙΣ ΚΑΛΥΦΘΕΙΣΕΣ: 1 

ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ 
ΘΕΣΕΙΣ ΠΡΟΒΛΕΠΟΜΕΝΕΣ: 1 
ΘΕΣΕΙΣ ΚΑΛΥΦΘΕΙΣΕΣ: 0 

Άρθρο 5 

Προϊστάμενος γραφείου ορίζεται υπάλληλος που προ¬ 
έρχεται από τις κατηγορίες ΠΕ και ελλείψει αυτού ΤΕ και 
ελλείψει αυτού ΔΕ. 

Άρθρο 6 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 


Άρθρο 7 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002 ο οποίος ενι- 
σχύεται από τους ΚΑΠ και εφόσον προσληφθούν όλοι και 
για τα επόμενα οικονομικά έτη το ύψος της δαπάνης δεν 
μπορεί να προσδιορισθεί. 

Άρθρο 8 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθείγι’ αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 16 Ιουλίου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΒΟΡΤΕΛΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




